หุ้นปิดดีดตัวขึ้นบวก 5.73 จุด
ดัชนีหุ้นวันนี้ ดัชนีไร้ทิศทาง โดยตลาดเปิดภาคเช้าลดลง และผันผวนหนัก โดยลดลงไปต่ำสุด 775.21 จุดแล้วเกิดแรงซื้อเก็งกำไรเข้ามา จนดัชนีปรับตัวขึ้นในภาคบ่ายก่อนปิดตลาดสูงสุดของวันที่ 789.66 จุดเพิ่มขึ้น 5.73 จุดหรือเพิ่มขึ้น 0.73%
9 เม.ย. 2553

ดัชนีหุ้นวันนี้ ดัชนีไร้ทิศทาง โดยตลาดเปิดภาคเช้าลดลง และผันผวนหนัก โดยลดลงไปต่ำสุด 775.21 จุดแล้วเกิดแรงซื้อเก็งกำไรเข้ามา จนดัชนีปรับตัวขึ้นในภาคบ่ายก่อนปิดตลาดสูงสุดของวันที่ 789.66 จุดเพิ่มขึ้น 5.73 จุดหรือเพิ่มขึ้น 0.73% 
นายอดิศักดิ์ คำมูล ผู้อำนวยการส่วนวิจัยและเศรษฐกิจ กลยุทธ์ สถาบันวิจัย บล.เคจีไอ(ประเทศไทย) วิเคราะห์ว่าตลาดหุ้นไม่มีทิศทางที่ชัดเจน ภายหลังปรับฐานลงมา 28 จุด เมื่อวันที่ 8 เม.ย.2553 วันนี้มีการซื้อเก็งกำไรระยะสั้น ทำให้ราคาหุ้นดีดตัวขึ้นมาได้ ด้วยมูลค่าการซื้อขายหนาแน่นที่ 24,021 ล้านบาท
สำหรับทิศทางที่ชัดเจนต้องติดตามทุนต่างชาติ โดยเฉพาะในวันจันทร์ที่ 12 เม.ย.หากทุนต่างชาติเข้าซื้อสุทธิจะทำให้แนวโน้มดัชนีในวันเปิดทำการหลังสงกรานต์ขึ้นต่อไปได้เพราะสิ้นสุดการปรับฐาน แต่หากวันจันทร์ขายสุทธิ จะทำให้ดัชนีเชื่อว่าจะเป็นการลดลงเพื่อปรับฐานต่อไป
ทั้งนี้ให้แนวต้านต่อไปที่ 795 จุด ถ้าทะลุไปได้ ต่อไปจะอยู่ที่ 820 จุด และแนวรับที่ 780 จุดและ760 จุด
นอกจากนั้นได้แนะนำนักลงทุนระยะสั้นให้ซื้อขายหุ้นพลังงาน และปิโตรเคมี ในจังหวะที่หุ้นลงแรงถึง20-30 จุดส่วนนักลงทุนระยะกลางและระยะยาวให้ขายทำกำไรเพื่อลดพอร์ตบ้าง